FANTINA-TA-WEB	Fantina auie un ròstre eludernador, un delicat perfil, es uelhs color blu escur, es paupetes gròsses, es pès ben formadi e petiti, es canèths e es articulacions perfèctaments tornejades, era pèth blanca que deishaue veir pertot es ramificacions bluenques des venes; es caròles mainadenques e fresques, eth còth robust des Junos, eth cogòt fòrt e flexible, es espatles modelades coma per Coustou14, auien en sòn centre ua voluptuosa henerecla, visibla a trauèrs dera mossolina; qu’ère ua alegria velada pera meditacion, ua escultura esquista.